en en en id id nb en ms ms ms id en id id id id ms ms ms ms id id ms id ms id id id ms ms id id id id id en id en en en en cs cs en de cs da da cs en cs cs en en es en id da en da en en cs cs en en en cs cs da en da cs en cs da en en en cs cs da en da cs en cs da en en en cs da en da cs en en cs en
reading materials bahan bacaan: December 2012
USAHA LESTARI JATI DIRI: Pengukuhan jati diri orang Melayu, yang termasuk agama, bahasa, pakaian dan seninya, harus diusahakan secara segar dan dengan bermaya kerana jati diri mencerminkan juga jiwa masyarakat.
Mengekal Jati Diri Bangsa Melayu
Kejayaan boleh dicapai tanpa perlu korban nilai dan identiti Melayu
BUDAYA sesebuah bangsa atau masyarakat mencerminkan bukan sahaja kemajuan bangsa tersebut, bahkan jiwanya.
Atas dasar itu penting bagi setiap bangsa atau masyarakat memelihara budayanya sebagai identiti anggota bangsa atau masyarakat itu.
Nasoha Saabin, seorang ilmuan Melayu, menggariskan bahawa identiti Melayu umumnya terbentuk atas beberapa paksi utama yang termasuk Islam, bahasa dan busana Melayu.
Meneliti dalam konteks semasa, adalah membimbangkan, menurutnya, apabila masyarakat Melayu sendiri tidak lagi berbangga akan paksi yang membentuk jati diri mereka itu.
Apa yang dikhuatiri ialah bangsa Melayu akan hanya dilihat dari sudut genetik sahaja, sedangkan budaya dan jati diri warisan mereka menjadi lapuk ditelan zaman.
Ini boleh berlaku apabila orang Melayu sendiri terlalu terkejar-kejar imej moden, yang akan mengakibatkan mereka mudah berhadapan dengan krisis identiti.
Nasoha menarik perhatian kepada sebilangan orang Melayu yang sanggup meninggalkan identiti Melayu mereka dan cuba mengamalkan gaya hidup Barat semata-mata kerana mereka pernah menuntut di Barat atau berkahwin dengan pasangan kulit putih, di samping berbusana Barat.
Pertuturan bahasa Melayu mereka turut terjejas sehingga menampakkan ciri-ciri lenggok bahasa Eropah.
Hakikatnya, masyarakat Melayu harus berusaha menampilkan imej dan identiti Melayu.
Ini terutamanya dalam majlis-majlis bercirikan kebudayaan, seperti majlis pernikahan dan sebagainya.
Malahan, andai keadaan mengizinkan, busana bercirikan identiti Melayu harus ditonjolkan dalam majlis- majlis yang menemukan pelbagai kaum dan budaya asing.
Menurut catatan sejarah, Ibnu Khaldun tetap teguh berjubah Maghribi sewaktu menjadi hakim perundangan di Kahirah, Mesir, menentang kelaziman pada zaman tersebut.
Beliau tetap teguh akan jati dirinya sebagai seseorang berketurunan Andalusia Maghribi.
Mengikut prinsip asabiah yang diketengahkan Ibnu Khaldun, secara tidak langsung, identiti yang dibawanya lewat busana pemakaiannya, sekali gus meningkatkan semangat kesatuan dan kebanggaan akan tradisi bangsanya.
Mengambil iktibar daripada pendirian Ibnu Khaldun ini, kita harus berusaha agar tidak meninggalkan identiti kita sebagai orang Melayu, di sebalik usaha kita melangkah mencapai kemajuan hidup.
Ini harus kita lakukan walaupun dalam menghadapi arus kemodenan dalam kehidupan masyarakat metropolitan seperti di Singapura.
Kita boleh sahaja berfikiran moden, berpendidikan tinggi dan melengkapkan diri dengan keperluan-keperluan hidup di zaman moden ini.
Kita juga boleh berpakaian moden yang disesuaikan dengan keperluan di tempat kerja dan sebagainya.
Namun, kesemua itu tidak semestinya bermakna kita meninggalkan sekali jati diri kita sebagai orang Melayu.
Ia tidak bermakna meninggalkan busana atau pakaian Melayu yang penuh sopan atau lupa akan bahasa serta budaya warisan kita.
Kita memang dituntut berusaha memperbaiki diri dan mengejar kemajuan hidup agar tidak ketinggalan dalam zaman moden ini.
Namun, kesemua ini boleh dicapai tanpa perlu mengorbankan jati diri kita.
Pengukuhan identiti masyarakat Melayu haruslah diusahakan secara sedar dan bermaya.
Posted by mayapada at 9:00 AM No comments:
Newer Posts Older Posts Home
Subscribe to: Posts (Atom)
Jati Diri Bangsa Melayu
Simple theme. Powered by Blogger.